# Pather Panchali

| Pather Panchali |
| --- |
| Poster za *Pather Panchali* |
| Režija | Satyajit Ray |
| Scenario | Satyajit Ray |
| Predložak | *Pather Panchali*; autor: Bibhutibhushan Bandopadhyay |
| Uloge | Subir Banerjee Kanu Banerjee Karuna Banerjee Uma Dasgupta Chunibala Devi Tulsi Chakrabarti |
| Muzika | Ravi Shankar |
| Fotografija | Subrata Mitra |
| Montaža | Dulal Dutta |
| Studio | Government of West Bengal |
| Premijera | 26. augusta 1955 (1955-08-26) (Indija) |
| Trajanje | 112–126 min. |
| Zemlja |  Indija |
| Jezik | bengalski |
| Budžet | 70.000–150.000 indijskih rupija
(US$14,600–31,300) |
| Kronologija |
|

|  |  |
| --- | --- |
| Prethodi:
 | Sl(ij)edi:
 |

 |
|

|  |  |
| --- | --- |
|  | *Aparajito* (1956)
 |

 |

Pather Panchali ( [pɔt̪ʰer pãtʃali] , srpskohrvatski: *Pjesma malog puta*) je indijski crno-bijeli film snimljen 1955. na bengalskom jeziku u režiji Satyajita Raya, a koji se smatra jednim od najznačajnijih ostvarenja indijske i svjetske kinematografije.

Predstavlja adaptaciju istoimenog romana Bibhutibhushana Bandopadhyaya. Radnja se događa u bengalskom selu i prati život porodice siromašnog seoskog brahmana (čiji lik tumači Kanu Banerjee), koji je ostavlja kako bi pokušao prehraniti radeći u gradu. Događaji se prate iz perspektive njegovog malog sina Apua (čiji lik tumači Karuna Banerjee), koji zajedno sa svojom starijom sestrom Durgom (čiji lik tumači Uma Dasgupta) pokušava pronaći sreću u malim, banalnim stvarima.

*Pather Panchali* je predstavljao prvi film u Rayovoj karijeri, a za njegovo snimanje je poticaj dalo prijateljstvo sa znamenitim francuskim sineastom Jeanom Renoirom, koga je bio upoznao prilikom snimanja filma *The River*. Ray je prilikom snimanja iskusio brojne poteškoće, prije svega financijske prirode, te ga je uspio dovršiti tek nakon nekoliko godina, uz zajam vlade indijske države Zapadni Bengal. Razlog je dijelom bio i taj što je Ray, duboko impresioniran italijanskim neorealizmom, nastojao *Pather Panchali* napraviti u sličnom stilu, te je zbog toga namjerno koristio naturščike umjesto profesionalnih glumaca, te odustao od za tadašnje indijske filmove obaveznih pjesama i muzičkih točaka. Umjesto toga je korišten konvencionalna muzička podloga temeljena na tradicionalnim indijskim motivima, a koju je komponirao Ravi Shankar, a kome će upravo *Pather Panchali* donijeti svjetsku slavu.

*Pathe Panchali* je nakon premijere izazvao oduševljenje među indijskim kritičarima, iako je dio političara bio zabrinut da bi se prikaz siromaštva mogao loše odraziti na reputaciju indijske države. Sve te primjedbe su, međutim, utišane nakon što je film odgledao i svoj blagoslov dao premijer Jawaharlal Nehru. Pather Panchali je sljedeće godine poslan na Kanski festival, a sljedećih nekoliko godina će u svijetu osvojiti 11 prestižnih nagrada.

Ray je sljedeće godine snimio nastavak pod naslovom *Aparajito*, a koji će zajedno sa *Svijetom Apua* godine 1959. tvoriti Apuovu trilogiju.

## Uloge

* Kanu Banerjee ... Harihar Roy
* Karuna Banerjee ... Sarbajaya Roy
* Subir Banerjee ... Apurba Roy (Apu)
* Runki Banerjee ... Durga Roy (dijete)
* Uma Dasgupta ... Durga Roy (adolescent)
* Chunibala Devi ... Indir Thakrun, stara tetka
* Tulsi Chakraborty ... Prasanna, učitelj

## Napomene

## Izvori

## Vanjske veze

* *Pather Panchali* na sajtu IMDb
* *Pather Panchali* na Filmskoj i TV bazi podataka Britanskog filmskog instituta (`en`)
* *Pather Panchali* na Rotten Tomatoes-u (`en`)
* *Pather Panchali* at Ray Film and Study Collection University of California – Santa Cruz